Taivas
Kuin korkea tuo taivas lie?
     Sen sanon kernahasti:
 Joo lentäin liitää voisit sie,
     Kuin lintu liukkahasti
 Ja yhä, yhä, ylöspäin
     Taivaalle kiiruhtaisit
 Ja viimein tähden kirkkaan näin
     Kiitäissäs saavuttaisit,
 Kysyisit enkeliltä sie:
     ”Kuin korkea tuo taivas lie?”
 Hän varmaan vastais hämillään:
     ”En, lapsen, tiedä itsekään;
 Vaan lennä tuohon tähtehen,
     Se ehkä voisi tietää sen.
 On – siis ei mitään kiireen pulmaa –
     Vaan satatuhatt’ peninkulmaa”.
 Mut tähteen tuohon tultuais,
     Se samaa sulle vakuuttais;
 Ja lentäisitkö kiiruhtain
     Tähdestä tähteen aina vain –
 Ei kukaan sitä liikaa voisi,
     Sun kyselysi turhaa oisi:
 ”Tuo taivas kuin lie korkea?”
     Sen tietää yksin – Jumala.

Juho Laine.

Lähde: Satakunta 21.4.1886.

Anonyymi
Juho Laine
Runot
Satakunta (sanomalehti)
1886